cyanic-selkie/wikianc huggingface dataset:
Մոխրոտի պատմությունը 3
Սյուժե
Հոր մահից հետո Քետին ապրում է կիսաքանդ խորդանոցում իր խորթ մոր՝ Գեյլի հետ, որը նրան վերաբերվում և օգտագործում էր որպես անձնական քարտուղարուհի և տան ծառա։ Բացի դրանից, երիտասարդ աղջկա կյանքը թունավորում էին մեծամիտ, խորթ քույրը՝ Բեֆը և փոքր, խորթ եղբայր Վիկտորան։ Բայց Քետին չէր հուսահատվում, քանի որ նրա կյանքում կար մի նվիրական կիրք՝ երաժշտությունը։ Աղջիկը հրաշալի երգում էր, երգեր էր գրում և երազում էր, որ մի օր դրանք կկատարի բեմում։
Գեյլի արվեստի դպրոց մի անգամ ժամանում է ճանաչված երաժիշտ և պրոդյուսեր Գայ Մորգանը։ Նա ցանկանում էր, որ իր տղա Լյուկը շարունակի իր աշխատանքը և դրա համար փնտրում էր տաղանդավոր և երիտասարդ կատարողի։ Դրա համար դպրոցում որոշվում է անցկացնել Երաժշտական մրցույթ, որի հաղթողը կստանա այդքան ցանկալի պայմանագիրը։
Խորամանկ Գեյլը միանգամից ծրագիր է մշակում՝ Քետին նոր երգ կգրի, իսկ Բեֆը կկատարի այն ֆոնոգրամմայի ներքո։ Քետին այդ ամենը դուր չեկավ, բայց նրա կարծիքը ոչ ոք չէր հարցնում։
Քետը պատահական իմանում է, որ Լյուկը նույնպես երգեր է գրում և ցանկանում է զբաղվել արվեստով։ Աղջիկը ցանկանում է իմանալ նրա կարծիքը իր երգերի մասին և, չնայած Գեյլի արգելքներին, նա գնում է պարահանդեսի և բոլորի աչքից հեռու կատարում է իր ստեղծագործություններից մի քանիսը։ Լյուկը սիրահարվում է նրա ձայնին և խնդրում է, որ նա բացի իր դեմքր։ Բայց Քետին ստիպված էր շտապ լքել խնջույքը և այդպես էլ չբացահայտելով իր ինքնությունը՝ գնում է։ Հաջորդ օրը Լյուկը լսում է, թե ինչպես է Բեֆը փորձ անում Քետի ձայնագրած համարով։ Տղան ճանաչում է այդ չքնաղ ձայնը և իր օգնությունն է առաջարկում Բեֆին, որպեսզի օգնի ավելի լավ պատրաստվել մրցույթին։ Իսկ Քետը լուռ դիտում էր, թե ինչպես է Բեֆը իրենց խլում թե իր ստեղծագործությունը և թե իր հաղթանակը։
Վերջապես գալիս է մրցույթի շատ սպասված օրը։ Բեֆը դուրս է գալիս բեմ և սկսում է «երգել»։ Ժյուրիի անդամներն ու դահլիճը հիացած էին։ Քետին հասկանում էր, որ հաղթանակը քրոջ կողմն է։ Բայց այդ պահին գործին խառնվում է փոքրիկ եղբայր Վիկտորը, որը որոշել էի օգնել խորթ քրոջը, որն իր մասին մորից ավելի լավ էր հոգ տարնում։ Տղան անջատում է Բեֆի ֆոնոգրամման և հենց ելույթի ժամանակ էլ սուտը բացահայտվում է։ Խայտառակված Գեյլն ու նրա աղջիկը մնում են առամց որևէ բանի։ իսկ Քետը Լյուկից միասին ալբոմ ձայնագրելու առաջարկ է ստանում։
Ծանոթագրություններ
Կատեգորիա:2011 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան պատանեկան կինոկատակերգություններ
Սև միջանցք
Համառոտ բնութագրում
Աշխարհը հիվանդ էր։ Առաջնորդներ, մարգարեներ, ֆյուրերներ, քաղաքական գործիչներ․ նրանք բոլորը խելագար էին։ Եվ Ռայանն իր ընտանիքին ընկղմեց անաբիոզի մեջ և ուղևորվեց Մյունխեն 15040 մոլորակ։ Մտերիմ մարդկանց հետ գտնվելով տիեզերքում՝ արհեստական հիբերնացիայում, Ռայանն ուզում էր ստեղծել Նոր աշխարհ. ավելի երջանիկ, նոր առողջ հասարակություն, որոնք չունեն հին խնդիրները․․․ Նա տիեզերքում ճանապարհորդում էր արդեն 3 տարի։ Մնացել էր թռչել ևս 2-ը․․․ Ռայանը միայնակ էր տիեզերքում և սկսել էր խելագարվել․․․
Հեղինակություն
Չնայած վեպը վերագրվում է Մայքլ Մուրկոկին, վեպը հիմնվում է այն գաղափարի վրա, որը սկսել, բայց չէր ավարտել Մուրկոկի կինը` Հիլարի Բեյլին ։ Մուրկոկը Բեյլիից վերցրեց Երկրի վրա առկա հերոսների գործողությունների նկարագրությունները և փոփոխելով այն ավելացրել է նոր տեսարաններ։
Քննադատություն
Բարի Մալզբերգը վեպի հրապարակումն ընդունեց ոչ միանշանակ, ասելով, որ «այն բավականաչափ լավը չէ», սակայն ավելացրեց․ «Այնուամենայնիվ ես վստահ եմ, որ Մուրկոկը կգրի նշանակալի վեպ, որը լիարժեքորեն կհամապատասխանի նրա հավակնություններին և մեր սպասումներին» ։
Սև միջանցքը հիշատակվել է Կարլ Վեգների կողմից՝ որպես գիտաֆանտաստիկ սարսափ ժանրի 13 լավագույն գրքերից մեկը ։
Կիմ Ջին Սու
Կիմ Ջին Սու (կոր.՝ 김진수, հունիսի 13, 1992, Չոնջու, Հարավային Կորեա), կորեացի ֆուտբոլիստ, պաշտպան։ Հանդես է գալիս հարավ կորեաական «Ջեոնբուկ Հյունդայի»-ի և Հարավային Կորեայի ազգային հավաքականի կազմում։
«Ալբիրեքս Նիգատա»
2012 թվականի հունվարի 13-ին Կիմը պայմանագիր է կնքել կորեական «Ալբիրեքս Նիգատա» ֆուտբոլային ակումբի հետ ։ Թիմի կազմում իր դեբյուտը նշել է 2012 թվականի փետրվարի 19-ին՝ «Վիսել Կոբե»-ի դեմ խաղում։ Հենց այդ խաղում էլ նա խփել է իր առաջին գոլը։
Ջեյ-լիգայում իր դեբյուտը Ջին Սուն նշել է 2012 թվականի մարտի 10-ին՝ «Կավասակի»-ի դեմ խաղում։
«Հոֆֆենհայմ»
2014 թվականի հունիսի 13-ին Կիմ Ջին Սուն տեղափոխվել է գերմանական «Հոֆենհայմ» ։ Թիմի կազմում հանդես է եկել մինչև 2017 թվականը։
«Ջեոնբուկ Հյունդայի»
2017 թվականի հունվարին Ջին Սուն տեղափոխվել է «Ջեոնբուկ Հյունդայի»։
Միջազգային կարիերա
Հարավային Կորեայի ազգային հավաքականի կազմում իր դեբյուտը Կիմը նշել է 2013 թվականի հուլիսի 20-ին՝ Ավստրալիայի հավաքականի դեմ խաղում։ Հանդիպումն ավարտվել է 0։0 հաշվով։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Բունդեսլիգայի ֆուտբոլիստներ
Խաղի վերջը (ֆիլմ, 2009)
«Խաղի վերջը» (Endgame), բրիտանական պատմական դրամատիկ ֆիլմ՝ ստեղծված 2009 թվականին ռեժիսոր Փիթ Թրևիսի կողմից։ Սցենարի հեղինակը Պաուլա Միլն է, հիմնված է ապարտհեյդի ռեժիմի անկման մասին Ռոբերտ Հարվի գրքի վրա։
Ֆիլմի պրեմիերան տեղի է ունեցել 2009 թվականի հունվարի 18-ին Սանդենս կինոփառատոնում։ 2009 թվականի մայիսի 4-ին ֆիլմը հեռարձակվել է «Channel 4» հեռուստաալիքով։
Սյուժե
Ֆիլմում ներկայացված են ապարտհեյդի ռեժիմի վերջին օրերը՝ ուշադրության կենտրոնում պահելով Աֆրիկայի ազգային կոնգրեսի և Աֆրիկայի ազգային կուսակցության միջև գաղտնի բանակցությունները, որոնք միջնորդում էր բրիտանացի գործարար Մայքլ Յանգը անգլիական Սոմերսեթ կոմսության Ֆրում քաղաքում գտնվող և «Consolidated Gold Fields» ընկերությանը պատկանող քաղաքամերձ տանը ։ Առանձնահատուկ ուշադրություն է դարձվել սպիտակամորթ դիվանագետ և գրող Ուիլի Էսթերհայզի և ՀԱՀ ապագա նախագահ Տաբո Մբեկիի հուզական հարաբերություններին ։
Արտադրություն
Ֆիլմի արմատներն սկիզբ են առել «Daybreak Pictures» ընկերության գործադիր պրոդյուսեր Դևիդ Աուկինի և BBC նախկին ղեկավար Գրեգ Դայքի քննարկման ժամանակ, որոնք խոսում էին գաղտնի բանակցությունների վերաբերյալ վավերագրական ֆիլմ ստեղծելու մասին, որոնցով ապարտհեյդն ավարտվել է։ Աուկինը, որը հայտնի է «Ռևիզոր» քաղաքական ներկայացման բեմադրությամբ, առաջարկել է այն վերածել դրամայի ։
Աուկինը և արտադրության գծով նրա գործընկեր Հել Ֆոգելը կապ են հաստատել Պաուլա Միլնի հետ, ինչի արդյունքում նա 18 ամիս անցկացրել է սցենարի վրա աշխատելով և բանակցությունների պատմությունն ուսումնասիրելով՝ այդ մասին խոսելով ՀԱՀ-ում գտնվող Տաբո Մբեկիի և Մայքլ Յանգի հետ ։ «Օմա» (2004) և (2008) ֆիլմերի ռեժիսոր Փիթ Թրևիսը ծանոթացել է սցենարին, բայց նա հետաքրքրված չէր այդ իրադարձությունների վերաբերյալ պատմական դրամա նկարահանելով և որոշել է ֆիլմը վերածել քաղաքական թրիլլերի ։ Վիլյամ Հերթը և Չիվեթել Էջիոֆորը հայտարարվել են որպես դերակատարներ ։ Հերթը, որը «Գնդակոծման կետ» ֆիլմում խաղում է նախագահ Հենրի Էշտոնի դերը, ընտրվել է Վիլլի Էստերհայզեի դերակատար, որովհետև Թրևիսը ցանկանում էր օգտագործել այն դերասաններին, որոնց հետ նախկինում աշխատել էր ։ Մյուս դերասանները դերով հետաքրքրված էին նույնիսկ Հերթի համաձայնությունից հետո ։ Թրևիսը ցանկանում էր աշխատել Էջիոֆորի հետ, որն առաջինն էր ընտրվել Տաբո Մբեկիի դերի համար ։
Նկարահանման հրապարակը կազմակերպվել է Հարավաֆրիկյան Հանրապետությունում 2008 թվականի հունվարին ։ Խաղափորձերն սկսվել են ապրիլի 14-ին, իսկ Մեծ Բրիտանիայում տեղի ունեցող տեսարանները նկարահանվել են ամսվա մնացած մասում Ռեդինգի մոտ գտնվող Բերքշիրում։ Մայիսին արտադրությունը տեղափոխվել է Քեյփթաուն, որտեղ նկարահանումները տևել են վեց ամիս։ Նկարահանումներն ավարտվել են օգոստոսին ։ Մարտին Ֆիփսը կազմել է ֆիլմի սաունդթրեք ։ Ֆիլմի մոնտաժն ավարտվել է 2008 թվականի դեկտեմբերի 24-ին ։
Վարձույթ
«Target Entertainment» ընկերությունը ֆիլմի տարածման իրավունքը 2009 թվականին Կաննի կինոփառատոնում վաճառել է «American Film Market» ընկերությանը ։ Ֆիլմի համաշխարհային պրեմիերան տեղի է ունեցել 2009 թվականի հունվարի 18-ին՝ Սանդենս կինոփառատոնի ժամանակ ։ Նախատեսվել էր ֆիլմը «Channel 4» հեռուստաալիքով ցուցադրել 2008 թվականի կեսերին ։ Մեծ Բրիտանիայում պրեմիերան տեղի է ունեցել մարտին «Human Rights Watch Film Festival» կինոփառատոնում, և ֆիլմը «Channel 4» ալիքով ցուցադրվել է մայիսի 4-ին ։ ԱՄՆ-ում պրեմիերան տեղի է ունեցել 2009 թվականի հոկտեմբերի 25-ին՝ PBS «Masterpiece» հաղորդման ընթացքում ։ Դրան հաջորդել է ֆիլմի ցուցադրությունը ԱՄՆ-ի որոշ քաղաքների կինոթատրոններում ։
Քննադատություն
Ընդհանրապես, ֆիլմն ընդունվել է դրականորեն։ «Rotten Tomatoes» կայքի ակնարկը հաղորդում է, որ պրոֆեսիոնալ քննադատների 71 %-ը ֆիլմին դրական գնահատական է տվել, իսկ միջին միավորը 10 հնարավորից 5,2 բալ է ։ «The Daily Telegraph» թերթը գովաբանել է Լի Միլլերի աշխատանքը, իսկ «The Independent» օրաթերթը՝ Պաուլա Միլնի սցենարը ։ «Թայմս» օրաթերթը ֆիլմը գնահատել է հինգ աստղերից չորսով ։
2009 թվականի ապրիլի 24-ին «BBC Radio» ռադիոկենտրոնի «Today» ծրագրի ընթացքում Մայքլ Յանգը խոստովանել է, որ Տաբո Մբեկին իրեն առաջարկել է գրել Ռոբերտ Հարվի «Fall of Apartheid» գրքի վերջին գլուխը՝ «Endgame», որի վրա հիմնված է այս ֆիլմը ։
Արտաքին հղումներ
Կատեգորիա:2009 ֆիլմեր Կատեգորիա:Անգլերեն ֆիլմեր Կատեգորիա:Բրիտանական պատմական ֆիլմեր Կատեգորիա:Բրիտանական դրամա ֆիլմեր Կատեգորիա:Ֆիլմեր ռասիզմի մասին Կատեգորիա:Բրիտանական ֆիլմեր
Քրիստինա Քոուլ
Քրիստինա Քոուլ (Christina Cole, ), անգլիացի դերասանուհի։
Կենսագրություն
Քրիստինան ծնվել է Լոնդոնում։ Նրա մայրը եղել է մենեջեր հեռուստակենտրոնում, հայրը՝ վարորդական հրահանգիչ։ Դերասանուհին ունի փոքր եղբայր և քույր՝ Դոմինիկը և Կասսանդրան։ Քոուլը սովորել է Օքսֆորդի դրամատիկական դպրոցում, որտեղ այն ժամանակ սովորում էին Քլեր Ֆոյը և Չարիթի Ուեյկֆիլդը։ Քրիստիանը անկախ դիզայներ Անդրեա Գալերի մոտ եղել է մոդել։
Արտաքին հղումներ
Կատեգորիա:Անգլիացի դերասանուհիներ Կատեգորիա:21-րդ դարի անգլիացի դերասանուհիներ Կատեգորիա:Անգլիացի կինոդերասանուհիներ
Kara
Kara (Քարա, հանգըլ՝ 카라), հարավկորեական երաժշտական խումբ, որը հիմնադրվել է Սեուլում (Հարավային Կորեա) 2007 թվականին, DSP Media գործակալության ներքո։ Խմբի անվանումը ծագում է հունարեն «χαρά» բառից, որը նշանակում է «ուրախություն» ։
Kara խումբը հայտնվել է 2007 թվականին, որպես R&B խումբ, կազմված չորս աղջիկներից, ում կերպարները հիմնվել են «ուժեղ աղջիկ» սկզբունքի վրա։ Իրենց առաջին ալբոմը՝ The First Blooming թողարկվել է 2007 թվականին։ Կիմ Սոնհին ճնշվելով ծնողների կողմից հեռանում է խմբից, և խմբին միանում են երկու նոր մասնակիցներ՝ Կու Հարան և Կան Ջիյոնը ։ Դրանից հետո աղջիկները փոխում են պատկերը՝ «գեղեցիկ է, բայց իրական» և սկսում են առաջխաղացումը Honey չարտում ։
2004 թվականին Կանը Ջիյոնը և Չոն Նիկոլը որոշեցին չերկարացնել պայմանագիրը DSP Media-ի հետ և լքեցին խումբը։ Այդ նույն տարում Kara-ին միանում է նոր մասնակից, ով հաղթել է ընտրական մրցույթում, ում անունն էր Հոն Յոնջի, և խումբը սկսեց աշխատել վեցերորդ մինի-ալբոմի վրա ։ 2016 թվականին խումբը հայտարարեց, որ փլուզվում է ։
Ֆան ակումբ
Ֆան ակումբի պաշտոնական գույնը՝ դեղձագույն
Ֆան ակումբի պաշտոնական անունը՝ Kamilia («Kara» և «familia» բառերի համադրությունն է)
Պաշտոնական կայքեր
Կատեգորիա:Երաժշտական խմբեր այբբենական կարգով Կատեգորիա:Հարավկորեական երաժշտական խմբեր Կատեգորիա:2007 հիմնադրված երաժշտական խմբեր Կատեգորիա:Քեյ փոփ երաժշտական խմբեր
Երկու սոճի և հարթ հեռաստան
«Երկու սոճի և հարթ հեռաստան» (雙松平遠), ձեռագիր թղթագլան` ստեղծված 1310 թվականին չինացի նկարիչ Չժաո Մենֆուի կողմից։ Թղթագլանի վրա պատկերված է բնանկար սոճիներով, իսկ մի մասն էլ լրացված է գեղագրությամբ։ Ստեղծագործությունը գտնվում է Մետրոպոլիտեն թանգարանի հավաքածուում, որտեղ նկարը տեղափոխվել է 1973 թվականին։
Նկարագրություն
Խոշորամասշտաբ բնանկարն ունի զգալի ազատ տարածություն, մարմնավորում է հեղաշրջում չինական գեղանկարչության մեջ ։ Հավանաբար, Չժաո Մենֆուն ոգեշնչվել է 11-րդ դարի անվանի վարպետ Գո Սիի «Հին ծառեր և հարթ հեռաստան» ստեղծագործությամբ (ստեղծվել է մոտ 1080 թվականին), քանի որ այդ թղթագլանն ինչ որ ժամանակ գտնվել է  Չժաոի հավաքածուում։  Ապացույցը համարվում է հիշատակարանը, որը գրվել է անձամբ իր կողմից։ Չժաո Մենուֆը կրճատեց Գո Սիի «գեղանկարչական» ստեղծագործությունը մինչև լակոնիկ նկար, որը կատարել էր վայելչագրական վրձինով ։ Այսպիսով, նկարիչը մերժում է  երեակայական վերարտադրությունը, որը նա գերադասում էր արտահայտիչ գրաֆիկական ստվերագծերից ։ Իր նվիրվածությունը նոր մոտեցմանը նա ընդգծում է թղթագլանի ձախ մասում արված մակագրությամբ, որտեղ նա պարզորոշ բացատրում է, որ իր ստեղծագործության էությունը կայանում է ոչ միայն բնանկարում ։ Մակագրության եզրափակիչ մասում ասվում է. «Այն, ինչ ես նկարում եմ, չի կարող համեմատվել անցյալի վարպետների ստեղծագործությունների հետ, բայց համեմատելով ժամանակակից նկարների հետ, ես համարձակվում եմ ասել, որ իմ աշխատանքները լիովին տարբեր են» ։ Պետք է նշել, որ թղթագլանի մակագրությունը ինքնին իր մեջ կրում է նորարարական գծեր, առաջին անգամ մակագրությունը դառնում է կոմպոզիցիայի բաղկացուցիչ մաս, լրացնելով նկարի մակերևույթը և ստեղծելով կոմպոզիցիոն հավասարակշռություն պատկերելով սոճիներ թղթագլանի հակառակ կողմում (16-րդ դարի չինացի նկարիչների ստեղծագործություններում մակագրությունները մեծ մասամբ մնում էին նկարի շրջանակից դուրս) ։ Չժաո Մենֆին թողեց Գո Սիի կոմպոզիցիան, բայց նկարի ստեղծման ժամանակ օգտագործեց այլ տեխնիկա, որից բնանկարը դարձավ ավելի պակաս դրամատիկ,  ավելի մեկուսացված և հանգիստ ։ Չժաո Մենֆիի բնանկարը այլևս չէր համարվում մոնումենտալ ներդաշնակության և կարգի մարմնացում ։ Այն տեղում, որտեղ Գո Սիի մոտ զետեղված էին համաշխարհային ներդաշնակությունը խորհրդանշող լեռները, Չժաո Մենֆիի մոտ գտնվում էին խոնարհված սոճիները ։  Երկու նկարիչներն էլ օգտագործել են հեռանկարային հարթակը։ Չժաո Մենֆիի ստեղծագործություններում այն դառնում է ոչ միայն մեկուսացման և միանձնության մարմնավորում, այլև արտահայտում է նկարչի անձնական ապրումները պատմական իրադարձությունների համատեքստում ։ Ոճաբանական տեսանկյունից «Երկու սոճենի և հարթ հեռաստան» թղթագլանը իրենից ներկայացնում է  Չժաո Մենֆիի խորը իմացության սինթեզը, անցյալի մեծ վարպետների կողմից կիրառված գեղանկարչության ոճի և վայելչագրության տեխնիկայի վերաբերյալ ։
Բոլոր նորարարական հատկանիշներով հանդերձ, պատկերման առարկան մնացել է ավանդական։ Սոճիները  Չինաստանում համարվում էին գոյատևման խորհրդանիշ և հաճախ էին հայտնվում նկարիչների աշխատանքներում ։ Չժաո Մենֆիի թղթագլանը կարելի է մեկնաբանել որպես նկարչի և ընդհանուր առմամբ չինական մշակույթի գոյատևման խորհրդանիշ, մոնղոլական օկուպացիայի պայմաններում ։ Սոճիները հայտնվել են Չժաոի ավելի վաղ շրջանի նկարներում և բանաստեղծություններում։ Բանաստեղծություններից մեկում սոճին ներկայացված է որպես ճշմարտության խորհրդանիշ ։ Թղթագլանում պատկերված սոճիները դառնում են հավասարակշռության և ամբողջականության կերպար և լիովին արտահայտում նկարչի ինքնությունը ։
Ծանոթագրություններ
Կատեգորիա:1310 նկարներ Կատեգորիա:Չինական գեղանկարչություն Կատեգորիա:Մետրոպոլիտեն թանգարանի նկարներ
Բեատրիս Լուենգո
Բեատրիս Լուենգո (Beatriz Luengo González, ), իսպանացի երգչուհի, դերասանուհի և պարուհի, ով հայտնի է «Պարեր աստղերի տակ» սերիալում կատարած Լոլայի դերով։
Կենսագրություն
Բեատրիսը մանկուց երազել է դառնալ դերասանուհի։ Ընդունվում է Պարերի թագավորական ակադեմիա, որտեղ սովորել է բալետային պարեր և ֆլամենկո ։ Նրա կարիերայում շրջադարձային է եղել 2002 թվականին, երբ նա ստացել է «Պարեր աստղերի տակ» սերիալի գլխավոր դերերից մեկը։ Այդ ժամանակից ի վեր նա նկարահանվել է ևս 5 ֆիլմերում և դարձել ճանաչում ձեռք բերել ոչ միայն իր հայրենիքում, այլև արտերկրում։
2005 թվականին Բեատրիսն սկսել է երաժշտական կարիերա՝ թողարկելով իր առաջին՝ «Mi Generación» ալբոմը ։ Հետագայում նա թողարկել է մի շարք ալբոմներ, որոնցից «Pretendo Hablarte»-ն ունի պլատինե կարգավիճակ
Արտաքին հղումներ
Կատեգորիա:Իսպանացի երգչուհիներ Կատեգորիա:Իսպանացի դերասանուհիներ Կատեգորիա:Պարուհիներ Կատեգորիա:21-րդ դարի երգչուհիներ Կատեգորիա:Իսպանացի հեռուստատեսային դերասանուհիներ Կատեգորիա:Իսպանացի կինոդերասանուհիներ Կատեգորիա:21-րդ դարի երգիչներ և երգչուհիներ Կատեգորիա:Երաժիշտներ այբբենական կարգով Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Թատրոնի դերասանուհիներ
Հենթի (գետ, Թասմանիա)
Հենթի (Henty River), գետ Թասմանիա կղզու արևմտյան մասում (Ավստրալիա)։
Աշխարհագրական դիրք
Հենթի գետը սկիզբ է առնում Թասմանիայի արևմտյան մասի լեռնաշղթայում։ Գետի ակունքը գտնվում է Ռիդ լեռան լանջին, ծովի մակերևույթից մոտ 840 մ բարձրության վրա, Ռոզբերի քաղաքից մոտ 10 կմ հարավ ։
Հենթի գետի՝ Հնդկական օվկիանոս թափվելու տեղում գտնվում է մի փոքրիկ էստուարի։ Թեև, ըստ պաշտոնական սահմանման, գետաբերանը գտնվում է Մեծ Ավստրալիական ծոցի գոտում, սակայն այն սովորաբար չի նշվում Թասանիայի քարտեզներում։
Հենթի և Փոքր Հենթի (Little Henty River) գետերի ավազանի ընդհանուր մակերեսը կազմում է մոտ 831 կմ ²։ Հենթի գետի հիմնական վտակներն են՝ Յոլանդա (Yolande River), Թալլի (Tully River) և Բադջեր (Badger River) գետերը ։
Ֆլորա և Ֆաունա
Հենթի գետի մոտակայքում կան թասմանյան դևեր, խայտաբղետ կզաքիսներ և վայրի կատուներ ։
Գետում ապրում է կումժա ձկնատեսակը (Salmo trutta, brown trout — դարչնագույն իշխան)։ Ձկնորսության շրջանը տևում է օգոստոսի սկզբից մինչև ապրիլի վերջը ։ Ձկնորսությունը հնարավոր է ոչ միայն նավակներից, այլ նաև ուղղակի գետի ափից ։
Ծանոթագրություններ
Կատեգորիա:Ավստրալիայի գետեր
Պիցցա՝ նյույորքյան ձևով
Նյույորքյան պիցցա կամ Պիցցա` նյույորքյան ձևով (New York-style pizza), մեծ կտորներով, բարակ կեղևով պիցցա։ Այս պիցցաները լայն պատառներով հաճախ վաճառվում են ճանապարհներին:։ Նյու Յորքի ոճով պիցցան ունենում է բավական փափուկ կեղև, որի ծայրերը խրթխրթան են, և դրանք ուտելիս հարկավոր է կիսով չափ ծալել։ Այս ոճը ծագել է Նյու Յորքում 1900-ական թվականների սկզբին և այսօր օգտագործվում է Նյու Յորքի, Նյու Ջերսիի և Կոնեկտիկուտի նահանգներում ։
Պատմություն
Ամերիկայում առաջին պիցցերիան հիմնադրվել է Նեապոլից ներգաղթած և Նյու Յորքի Փոքր Իտալիա թաղամաս բնակություն հաստատած Ջենարո Լոմբարդին, 1905 թվականին։ 1897 թվականին Լոմբարդին բացել էր մթերային խանութ և դրանից ութ տարի անց Նյու Յորք նահանգում պիցցա վաճառելու արտոնագիր է ստացել ։ Նրա գործընկեր` Անտոնիո Տոտոննո Պերոն, սկսել է պիցցա պատրաստել, որի մեկ կտորը հինգ ցենտով է վաճառել։ 1924 թվականին Տոտոննոն հեռացել է Լոմբարդիից և Քոնի կղզում բացել իր սեփական պիցցերիան, որն անվանել է «Տոտոննոյի» (Totonno`s) :
Նյու Յորքի առաջին պիցցերիաները օգտագործել են ածուխով տաքացվող աղյուսե վառարաններ, իսկ պիցցայի պատրաստման համար պանրի շերտի վերևից սոուս էին լցնում։ 2010 թվականին Նյու Յորքում գործել է ավելի քան 400 պիցցերիաներ մի քանի հարյուր տեսակի պիցցաներով ։
Բնորոշում
Նյու Յորքի ոճով պիցցան ավանդաբար պատրաստվում է ձեռքով։ Այն բաղկացած է բաց գույնի խմորից, տոմատի սոուսից և մոցարելա տեսակի պանրից, իսկ լրացուցիչ լցոնները ավելացվում են պանրի վրայից։ Պիցցաները մեծ են` մոտ 45 սմ տրամագծով, և սովորաբար բաղկացած են 8 կտորից։ Այս մեծ, լայն կտորները հաճախ ուտում են որպես ֆասթֆուդ կամ որպես «փողոցային խորտիկ»։ Այն կարող է նաև ձեթով լցված լինել և պարունակել ամենատարբեր լցոններ։
Նյույորքյան պիցցան իր տարբերակիչ կեղևը ստանում է խմորի համար օգտագործվող ալյուրում գլյուտենի՝ սնձանի (gluten) բարձր պարունակության շնորհիվ։ Հանքանյութերը, որոնք պարունակվում են նյույորքյան ջրում, նույնպես ավելացվում են խմորի մեջ՝ պիցցային տալով բնորոշ համ ։
Տարածաշրջանային տարբերություններ
Նյույորքյան պիցցան առավել տարածված է Նյու Յորքում, Նյու Ջերսիում և Կոնեկտիկուտում՝ հյուսիսարևելյան տարածաշրջանում։ Այս շրջանից բացի շատ պիցցաներ կարելի է բնութագրել որպես նյույորքյան` ներառյալ այնպիսի խոշոր ընկերությունների արտադրանքներ, ինչպիսին է Pizza Hut-ը ։
Արտաքին հղումներ
Կատեգորիա:Պիցցա Կատեգորիա:Ամերիկյան խոհանոց Կատեգորիա:Նյու Յորքի մշակույթ Կատեգորիա:Արագ սնունդ
Պալմաս
Պատմություն
Տոկանտիսի մայրաքաղաքը կոչվել է Սան Ժուան դա Պալմա տեղանքի անունով  (ներկայում այն ​​համապատասխանում է Պարանան մունիցիպալիտետին), որը 1809 թվականին եղել է Գոյասից շրջանն առանձնացնելու առաջին շարժման կենտրոնը, և լրացուցիչ ազդեցություն  ունեցել տարածաշրջանում արմավենիների մեծ խտությունը։ Պլանավորման առաջին աշխատանքները կատարել են  ճարտարապետներ Լուիս Ֆերնանդու Կրուվինել Թեյշեյրան (Luiz Fernando Cruvinel Teixeira) և Վալֆրեդու Անտունեզ դի Օլիվեյրա Ֆիլհոն (Walfredo Antunes de Oliveira Filho)։
Աշխարհագրություն
Տեղակայված է Տոկանտին գետի ափին։ Կլիման արևադարձային է։
Ժողովրդագրություն
Աշխարհագրության և վիճակագրության ազգային ինստիտուտի (IBGE) կողմից 2010 թվականինանցկացված մարդահամարի ընթացքում հավաքված տեղեկատվության համաձայն՝ մունիցիպալիտետի բնակչությունը կազմում է. 2016 թվականի հաշվարկներով՝ մունիցիպալիտետի բնակչությունը կազմում է 272 726 մարդ։
Սպորտ
Քաղաքում հիմնված է «Տոկանտինս» ֆուտբոլային ակումբը։
Արտաքին հղումներ
Կատեգորիա:Բրազիլիայի քաղաքներ
Formation
«Formation», ամերիկյան երգչուհի Բիյոնսեի երգը, որ թողարկվել է իր Lemonade վեցերորդ ստուդիական ալբոմից 2016 թվականի փետրվարի 6-ին Parkwood և Columbia լեյբլների կողմից։ Երգի հեղինակներն են՝ Khalif Brown, Jordan Frost, Asheton Hogan, Michael Len Williams II, Բիյոնսե, պրոդյուսերները՝ Mike Will Made It, Բիյոնսե և A+։ 2007 թվականին այն ներկայացվել է «Գրեմմի» մրցանակի Տարվա լավագույն ձայնագրություն, Տարվա լավագույն երգ և Տարվա լավագույն տեսահոլովակ անվանակարգերում։
Թողարկում
Երգը հասանելի էր անվճար ներբեռնման բացառապես Tidal երաժշտական սթրիմինգային ծառայության բաժանորդագրության միջոցով ։
Առևտրային հաջողություն
Երգն զբաղեցրել է 10-րդ հորիզոնականըBillboard Hot 100-ում՝ դառնալով նոր ալբոմի առաջին սինգլը, որն ընդգրկվել է ամերիկյան Hot-100-ի լավագույն տասնյակում։ Երգն առաջին տեղն է զբաղեցրել Australia Urban Singles հիթ-շքերթում։
Երաժշտական տեսահոլովակ
2016 թվականի փետրվարի 6-ին թողարկվել է երգի տեսահոլովակը, որի ռեժիսորն էր Մելինա Մացուկասը ։
Առձագանքներ
Formation ճանաչվել է 2016 թվականի լավագույն երգերից մեկը շատ քննադատների և հրատարակությունների կողմից, ինչպիսիք են՝ Rolling Stone, Entertainment Weekly , Time Magazine , Complex , Fuse NPR , и Paste ։ Pitchfork և Spin ամսագրերի կողմից այն ճանաչվել տարվա երկրորդ լավագույն երգը, իսկ NME ամսագիրը՝ վեցերորդը ։ Billboard ամսագիրն «Formation» երգն ընդգրկել է 2016 թվականի «100 Best Pop Songs of 2016» ցանկի 14-րդ հորիզոնականում ։
Ռոբեն Ռենուչի
Ռոբեն Ռենուչի (Robin Renucci, ), ֆրանսիացի դերասան և ռեժիսոր։
Կենսագրություն
Ռոբեն Ռենուչին ծնվել է 1956 թվականի հուլիսի 11-ին, ոստիկանության ժանդարմ Լուի Ռոբենի և դերձակուհի Պոլետ ռենուչիի որդին է։ Նրա հայրն ունի բուրգունդական ծագում, իսկ մայրը` Կորսիկայից է։ Ապագա դերասանի մանկությունն անցել է Յոննայում։
Սովորել է Փարիզի Դրամատիկական բարձրագույն ազգային կոնսերվատորիայում ։
1981 թվականին նա կատարել է իր նորամուտը կինոյում՝ նկարահանվելով Միշել Դևիլի «Խորը ջրեր» ֆիլմում։ 1980-ականների առաջին կեսին նա վառ դերեր է ունեցել «Ճամփորդություն դեպի հրավերը», «Առեղծվածներ» և «ֆորթ Սագան» ֆիլմերում։ 1985 թվականին Ժան Շարլ Տակելի «Աստիճան C» ֆիլմում արվեստի երտասարդ քննադատ և մարդատյաց Ֆորտերի դերը կատարելու համար ներկայացվել է «Սեզար» մրցանակի տղամարդու լավագույն դերակատարում անվանակարգում, սակայն զիջել է Քրիստոֆեր Լամբերտին։
1988 թվականին Ռոբեն Ռենուչին առաջին անգամ փորձել է իրեն ռեժիսորի պաշտոնում։ Նա այդ բնագավառում իր նորամուտը կատարել է Ժակի Ֆրիժմանի սցենարով  նկարահանված «Մի մարդու կինը» ֆիլմով։
Մրցանակներ և անվանակարգեր
7 d'Or (1996)
Մոլիեր (1997)
FIPA (2003)
Բրիգադիր (2010)
Ծանոթագրություններ
Կատեգորիա:Ֆրանսիացի ռեժիսորներ Կատեգորիա:Ֆրանսիացի դերասաններ Կատեգորիա:Պատվո լեգեոնի շքանշանի ասպետներ Կատեգորիա:Արվեստների և գրականության շքանշանի կոմանդորներ Կատեգորիա:Հեռուստատեսային դերասաններ
Ժուան Ֆելիքս
Ժուան Ֆելիքս (João Félix, ), պորտուգալացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկո Մադրիդի և Պորտուգալիայի ազգային հավաքականի կազմում։ Խաղում է հարձակվողի դիրքում ։
Ֆուտբոլիստի կարիերան Ֆելիքսը սկսել է Բենֆիկայում ։ Իր առաջին մրցաշրջանում նա դարձավ 20 գոլի և 11 գոլային փոխանցման հեղինակ անցկացրած 43 հանդիպումներում և ճանաչվեց Պորտուգալիայի առաջնության տարվա լավագույն երիտասարդ ֆուտբոլիստ ։ Դրանից հետո Ատլետիկո Մադրիդը գնեց Ֆելիքսի տրանսֆերը 126 միլիոն եվրոյի դիմաց՝ դարձնելով նրան պատմության չորրորդ ամենաթանկ ֆուտբոլիստը։
Պորտուգալիայի ազգային հավաքականի կազմում իր դեբյուտը Ֆելիքսը նշեց 2019 թվականին՝ 19 տարեկան հասակում ։ Նույն թվականին նա հավաքականի հետ հաղթեց ՈՒԵՖԱ Ազգերի Լիգան, թեև խաղադաշտ դուրս չեկավ մրցաշարի եզրափակչում ։
Բենֆիկա
Ժուան Ֆելիքսը հանդես է եկել Պեստինհասի, Պորտուի և Պադրոենսեի երիտասարդական թիմերում ։ 2015 թվականին նա միացավ Բենֆիկայի ակադեմիային ։ 2018-19 մրցաշրջանում Ֆելիքսը տեղափոխվեց ակումբի առաջին թիմ։ Իր պրոֆեսիոնալ դեբյուտը նշեց 2018 թվականի օգոստոսի 18-ին՝ փոխարինելով Ֆրանկո Սերվիին Բոավիշտայի դեմ խաղում ։ Առաջին հանդիպումը եվրոպական առաջնություններում անցկացրեց օգոստոսի 21-ին՝ փոխարինելով Պիցցիին Չեմպիոնների Լիգայի որակավորման առաջին փուլի ՊԱՕԿ-ի դեմ խաղում ։ Իր առաջին գոլը պրոֆեսիոնալ կարիերայում խփեց օգոստոսի 25-ին՝ Սպորտինգ Լիսաբոնի դեմ խաղում ։ Սեպտեմբերի 23-ին Ֆելիքսը գոլ խփեց Դեսպորտիվո Ավեշի դեմ խաղում՝ օգնելով Բենֆիկային հաղթել 2-0 հաշվով ։ Հոկտեմբերի 1-ին պորտուգալացին հայտնվեց Golden Boy 2018-ի 40 թեկնածուների շարքում   ։
2019 թվականի հունվարի 6-ին Ֆելիքսը դուբլ ձևակերպեց Ռիու Ավիի դեմ խաղում ։ 1 ամիս անց պորտուգալացին երեք խաղում անընդմեջ դարձավ գոլի և գոլային փոխանցման հեղինակ՝ գրավելով Բոավիշտայի, Սպորտինգ Լիսաբոնի և Նասիոնալի դարպասները։ Մարտի 2-ին նա հավասարեցրեց հաշիվը Պորտուի դեմ խաղում՝ օգնելով իր թիմին արդյունքում հաղթել 2-1 հաշվով ։ Ապրիլի 11-ին Ֆելիքսը 3 գոլի և 1 գոլային փոխանցման հեղինակ դարձավ Եվրոպայի Լիգայի քառորդ եզրափակչի Այնտրախտ Ֆրանկֆուրտի դեմ խաղում ՝ 19 տարեկան և 152 օրական հասակում դառնալով ամենաերիտասարդ ֆուտբոլիստը, ով հետ տրիկ է ձևակերպել Եվրոպայի Լիգայում ։ Ապրիլի 22-ին նա դուբլ ձևակերպեց Մարիտիմուի դեմ խաղում՝ այս խաղում տալով նաև գոլային փոխանցում ։ 2018-19 մրցաշրջանում Բենֆիկան հաղթեց Պորտուգալիայի առաջնությունը , իսկ Ֆելիքսը ճանաչվեց առաջնության տարվա լավագույն երիտասարդ ֆուտբոլիստ , ինչպես նաև՝ ընդգրկվեց ՈՒԵՖԱ Եվրոպայի Լիգայի ու Պորտուգալիայի առաջնության խորհրդանշական հավաքականներում ։ Բենֆիկայի առաջին թիմի կազմում նա անցկացրեց 43 հանդիպում՝ դառնալով 20 գոլի և 11 գոլային փոխանցման հեղինակ։
Ատլետիկո Մադրիդ
2019 թվականի հուլիսի 3-ին Ֆելիքսը 7 տարվա պայմանագիր կնքեց Ատլետիկո Մադրիդի հետ  ։ Ակումբը նրա համար վճարեց 126 միլիոն եվրո   ։ Ֆելիքսը ստացավ 7 համարի մարզաշապիկը, որը նախկինում կրում էր Անտուան Գրիզմանը   ։
Միջազգային կարիերա
Ֆելիքսը ներկայացրել է Պորտուգալիան տարբեր տարիքային երիտասարդական հավաքականներում ։ Պորտուգալիայի ազգային հավաքական առաջին անգամ հրավիրվեց 2019 թվականի մարտի 15-ին՝ Ուկրաինայի և Սերբիայի դեմ հանդիպումների համար, սակայն ստացավ վնասվածք և այս խաղերում խաղադաշտ դուրս չեկավ  ։ Մայիսի 23-ին Ֆելիքսը ընդգրկվեց Պորտուգալիայի՝ ՈՒԵՖԱ Ազգերի Լիգայի եզրափակիչ փուլի համար վերջնական կազմում   ։ Իր դեբյուտը ազգային հավաքականում նշեց հունիսի 5-ին՝ Ազգերի Լիգայի կիսաեզրափակչի Շվեյցարիայի դեմ խաղում  ։ Պորտուգալիան հաղթեց այս մրցաշարը՝ եզրափակչում 1-0 հաշվով պարտության մատնելով Նիդերլանդներին  ։
Ակումբային վիճակագրություն
2019 թվականի հուլիսի 21-ի դրությամբ
Ակումբային
Բենֆիկա
Միջազգային
Պորտուգալիա
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Պորտուգալացի ֆուտբոլիստներ Կատեգորիա:Պորտուգալիայի հավաքականի ֆուտբոլիստներ Կատեգորիա:Բենֆիկայի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Լա Լիգայի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Նետ (հեռուստասերիալ)
"Նետ" (Arrow) — ամերիկյան արկածային հեռուստասերիալ՝ դրամայի մասնիկներով, ստեղծված Գրեգ Բերլանտի, Մարկ Գուգենխայմի և Էնդրյու Կրայսբերգի կողմից՝ DC Comics-ի հերոս Կանաչ Նետի հիման վրա։ Սերիալը պատմում է միլիարդատեր Օլիվեր Քուինի մասին, ով հինգ տարի գոյատևելով անմարդաբնակ կղզում, վերադարձավ, որպեսզի սկսի մարտնչել իր քաղաքի հանցագործներ դեմ, նետ ու աղեղի օգնությամբ։
Պրեմիերան տեղի է ունեցել 2012 թվականի հոկտեմբերի 10-ին ։ Նկարահանումները տեղի են ունեցել Կանադայի Վանկուվեր քաղաքում։
Սերիալը ինքնին ներկայացնում է նոր հայացք դեպի Կանաչ նետ կերպարին, ինչպես նաև մնացած DC Comics- ի այլ սուպերհերոսներին։ Չնայած նրան, որ «Սմոլվիլի գաղտնիքը» հեռուստասերիալում արդեն հայտնվել էր նմանատիպ կերպար, սակայն ստեղծողները որոշեցին սկսել պատմությունը զրոյից։ Այդ իսկ պատճառով նրանք գլխավոր դերի համար հրավիրեցին Սթիվեն Ամելին։ Ինչպես նաև ստեղծողները ուշադրություն են դարձրել այն փաստին, թե ինչպես է կղզին անդրադարձել Օլիվեր Քուինի կյանքի և ճակատագրի վրա։ Յուրաքանչյուր սերիայում կան ֆլեշբեքեր այն մասին, թե ինչ է տեղի ունեցել 5 տարիների ընթացքում, երբ գլխավոր հերոսները համարվում էր մեռած ։
2012 թվականի հոկտեմբերի 22 - ին հեռուստաալիքը պատվիրեց լիարժեք եթերաշրջան՝ կազմված 23 սերիայից ։ 2013 թվականի փետրվարի 11 - ին The CW ալիքը սերիալը երկարաձգեց մինչև 2 - րդ եթերաշրջան ։ 2014 թվականի փետրվարի 13 - ին սերիալը երկարաձգվեց մինչև 3 - րդ եթերաշրջան ։ 2015 թվականի հունվարի 11 - ին երկարեցրին մինչև 4 - րդ եթերաշրջան, որը մեկնարկեց 2015 թվականի հոկտեմբերի 7 - ին ։ 2016 թվականի մարտի 11 - ին այն երկարեց մինչև 5 - րդ եթերաշրջան ։ 2017 թվականի հունվարի 8 - ին այն երկարաձգվեց մինչև 6 - րդ եթերաշրջան ։
Սերիալը հիմնականում լավ արձագանքներ է ստանում քննադատների կողմից։ Առաջին եթերաշրջանը հեռուստաէկրանում հավաքեց 3,68 միլիոն հեռուստադիտող և շատ անգամ դարձել է տարբեր հեռուստատեսային մրցանակների նոմինանտ և դափնեկիր։ Առաջին և երկրորդ եթերաշրջաններն առկա են DVD և Blu-Ray տարբերակներով։ "Նետ"-ն ունի նաև սփին-օֆֆներ՝ "Ֆլեշ"-ը, "Վաղվա լեգենդներ"-ը և "Վիքսեն"-ը։
Առաջին եթերաշրջան
Առաջին եթերաշրջանում Օլիվեր Քուինը՝ Սթարլինգ Սիթիի միլիարդերներից մեկը, հինգ տարի առեղծվածային Լիան Յու կղզում գոյատևելուց հետո վերադառնում է տուն՝ մոր և քրոջ մոտ։ Եթերաշրջանը կենտրոնացված է Օլիվերի հարաբերությունների վերականգնման և հանցագործներին թիկնոցավոր վրիժառուի կերպարով որսալու վրա։ Նաև պատմվում է Օլիվերի կղզում անցկացրած տարիների մասին։
Երկրորդ եթերաշրջան
Երկրորդ եթերաշրջանում Օլիվերը խոստանում է՝ ընկերոջ հիշատակը հարգելու համար այլևս մարդկանց չսպանել։ Վերադառնում է Սլեյդ Ուիլսոնը, ով կղզում էր Օլիվերի հետ, վերջինիս հանդեպ վրեժի զգացումով լցված։ Օլիվերը պետք է հետ վերադարձնի "Քուին քոնսոլիդեյթիդ"-ը։ Նա օգնում է Ռոյ Հարփերին՝ Միռակուրու կոչվող շիճուկը օրգանիզմի մեջ պարունակող աշակերտին, կառավարել ուժերը։
Երրորդ եթերաշրջան
Երրորդ եթերաշրջանում Սլեյդ Ուիլսոնին հաղթելու համար Նետին հանրությունն ընդունում է որպես հերոսի։ Ռեյ Փալմերը՝ տեղի հարուստ գործարար և գիտնական, գնում է "Քուին քոնսոլիդեյթիդ"-ը։ Օլիվերը ջանում է վերամիավորել իր ընտանիքը, սակայն տարաձայնություններ է ունենում Ռա'ս ալ Գուլի հետ։ Ողբերգական իրադարձությունից հետո Լոուրելը որոշում է հետապնդել նույն ճանապարհը, ինչ քույրը՝ Սառան՝ Սև Դեղձանիկը։ Ջոն Դիգլը փորձում է հարմարվել ընտանիքի հոր կարգավիճակին, մինչդեռ Ֆելիսիթի Սմոքը նշանակվում է Փալմեր Տեքնոլոջիսի փոխնախագահ։
Չորրորդ եթերաշրջան
Չորրորդ եթերաշրջանում Օլիվերը հայտնի է դառնում որպես Կանաչ Նետ։ Նա իր դաշնակիցների հետ պայքարում է Փ.Ե.Թ.Ա.Կ. կազմակերպության առաջնորդ Դեմիան Դարքի՝ Սթար Սիթին ոչնչացնելու նախագծի դեմ։ Ջոն Դիգլն իր առջև նպատակ է դնում գտնել Փ.Ե.Թ.Ա.Կ.-ին, քանի որ իր եղբոր սպանության ետևում կանգնած էին հենց իրենք։ Թեան միանում է թիմին "Սփիդի" մականվամբ, սակայն Լազարուսի փոսի հետ կապված խնդիրներ ունի ։
Ծանոթագրություններ
Կատեգորիա:2012 հեռուստասերիալներ Կատեգորիա:2010-ականների ամերիկյան քրեական հեռուստասերիալներ Կատեգորիա:2010-ականների ամերիկյան դրամա հեռուստասերիալներ Կատեգորիա:2010-ականների ամերիկյան քրեական դրամա հեռուստասերիալներ Կատեգորիա:Ամերիկյան ֆենտեզի հեռուստասերիալներ Կատեգորիա:Անգլերեն հեռուստասերիալներ
Ելենա Գագարինա
Ելենա Գագարինա (Елена Юрьевна Гагарина, ), խորհրդային և ռուս արվեստագետ։ Արվեստագիտության թեկնածու։ «Մոսկովյան Կրեմլ» պետական պատմամշակութային արգելոց-թանգարանի գլխավոր տնօրեն։ Մոլորակի առաջին տիեզերագնաց Յուրի Գագարինի ավագ դուստրը։
Կենսագրություն
Ելենա Գագարինան ծնվել է Մուրմանսկի մարզի Զապոլյարնի քաղաքում, որտեղ հայրը ծառայում էր Հյուսիսային նավատորմի ավիացիայում ։ Մանկությունն անցել է, Զվյոզդնի քաղաքում։ Զբաղվել է սպորտով, սիրում էր գեղասահքը, լողը, գեղարվեստական մարմնամարզությունը, հաճախում էր դահուկասահքի, նվագում դաշնամուր, հետաքրքրվում արվեստով։ Դպրոցը ավարտել է ոսկե մեդալով ։
1981 թվականին ավարտել է Մոսկվայի պետական համալսարանի պատմության ֆակուլտետի արվեստի պատմության բաժինը։ Ստացել է արվեստաբանի որակավորում։
1981 թավականի սեպտեմբերին սկսել է աշխատել Պուշկինի անվան կերպարվեստի թանգարանում որպես գիտաշխատող։ Առաջին պաշտոնը եղել է անգլիական գրաֆիկայի հսկիչի պաշտոնը։ Եղել է անգլիական գրաֆիկայի պահպանության բաժնի ղեկավարի տեղակալ։ 20 տարի աշխատել է Պուշկինի թանգարանում ։
1989 թվականին ստացել է Լոմոնոսովի անվան Մոսկվայի պետական համալսարանի արվեստաբանական գիտությունների թեկնածուի դիպլոմ՝ «XVIII դարի անգլերեն գրքի լուսաբանում» թեմայով  (մասնագիտությամբ՝ 07.00.12 արվեստի պատմագետ) ։
2005 թվականի մարտի 16-ին եղել է ՅՈՒՆԵՍԿՕ-ի հարցերով Ռուսաստանի Դաշնության հանձնաժողովի անդամ (2009 թվականի օգոստոսի 28-ին վերահաստատվել է հանձնաժողովի անդամի պաշտոնում ):
2010 թվականի հուլիսի 26-ին եղել է Մշակույթի հայրապետական խորհրդի անդամ (Ռուս Ուղղափառ եկեղեցի) ։
Ունի արվեստագիտության թեկնածուի գիտական աստիճան։ Ռուսաստանի գեղարվեստի ակադեմիայի պատվավոր անդամ ։
Ընտանիք
Աղջիկը Եկատիրինա Կարավաևան՝ (ծնվ. 1987 թվականին, հայրը՝ Էլիզբար Կարավաևը կինոօպերատորէ) ավարտել է Մոսկվայի պետական համալսարան պատմության ֆակուլտետը (Միջին դարաշրջան և վաղ ժամանակակից պատմություն), աշխատում է պատմամշակութային արգելոց-թանգարանի Մոսկվայի Կրեմլում ։
Քույրը՝ Գալինա Գագարինա (ծնվ. 1961 թվականի մարտր 7), պրոֆեսոր, Ռուսաստանի Գ. Վ. Պլեհանովայի անվան տնտեսական համալսարանի ազգային և տարածաշրջանային տնտեսագիտության ամբիոնի վարիչ, տնտեսական գիտությունների դոկտոր ։
Հենրի Մարշ
Հենրի Թոմաս Մարշ (Henry Thomas Marsh, ), առաջատար բրիտանացի նյարդավիրաբույժ, ակտիվ օգնություն է ցուցաբերում նյարդավիրաբուժական օգնության զարգացմանը՝ աղքատ և զարգացող երկրներում, ինչպիսիք են՝ Ուկրաինան և Նեպալը ։ «Մի վնասիր. Պատմություն կյանքի, մահվան և նյարդավիրաբուժության մասին» բեստսելերի հեղինակը (англ. Do No Harm: Stories of Life, Death and Brain Surgery):
Կարիերա։ Հասարակական գործունեություն
Մինչև 2015 թվականը որպես ավագ նյարդավիրաբույժ-խորհրդատու աշխատել է Սբ. Յուրիի անվան հիվանդնոցում` ուղեղի վիրաբուժության  բրիտանական խոշորագույն կենտրոններից մեկում։ Մասնագիտացել է տեղայի անզգայացմամբ ուղեղային վիրահատությունների մեջ։
2004 թվականին դարձել է BBC «Your Life in Their Hands» («Ձեր կյնաքը նրանց ձեռքերում է») վավերագրական ֆիլմի գլխավոր կերպարը։
Բազմիցս մեկնել է Լվով, և անվճար խորհրդակցություն անցկացրել մանկական հիվանդանոցի նյարդավիրաբուժության բաժնում, դասախոսություններով հանդես է եկել ուկրաինական համլսարանններում ։
Գրական գործունեություն
2014 թվականին բրիտանական «Orion Publishers» հրատարակչությունում լույս են տեսել  նրա հուշագրությունները՝ «Do No Harm: Stories of Life, Death and Brain Surgery»:  «The Economist» ամսագրի գնահատմամաբ գրքին հատուկ է գրելու դասական ոճը, իսկ  ի դեմս Հ. Մարշի նյարդավիրաբուժությունը գտել է իր Բոսուելին։
2015 թվականին նյարդավիրաբույժ Անդրեյ Միզակը բեստսելլերը թարգմանել է ուկրաիներեն, նույն թվականի օգոստոսին «Մի վնասիր. Պատմություն կյանքի, մահվան և նյարդավիրաբուժության մասին» գիրքը ընդգրկվել է «Ծեր առյուծի հրատարակչություն» Նազար Գայդուչիկի ձևավորմամբ ։  2015 թվականին Հենրի Մարշը Լվովում հրատարակիչների ֆորումի գլխավոր արտասահմանյան հյուրերից մեկն էր, որի շրջանակներում Ուկրաինայի կաթոլիկ համալսարանի ուսանողների համար վարել է «Ճշմարտության և հույսի մեջ ընտրելու բեռը» դասախոսությունը, և մասնակցել իր գրքի ուկրաիներեն թարգմանության ներկայացմանը ։
2017 թվականին «Ծեր առյուծի հրատարակչություն»  Եկատերինա Միխալցինայի թարգմանությամբ լույս է տեսել գրքի շարունակությունը՝ «Ոչ արև, ոչ մահ. նյարդավիրաբույժի օրագրից» (англ. Admissions: A Life in Brain Surgery) : Հրատարակչությունում նշել են. «Ոչ արև, ոչ մահ-ը մեջբերում է Լարոշֆուկոյից (Ոչ արևին, ոչ էլ մահվանը հնարավոր չէ նայել դիմահար)։ Քանի որ անգլերեն անվան մեջ օգտագործվում է բառախաղ, որը կարելի է թարգմանել ռուսերեն այս ձևաչափով, բայց թարգմանչուհի Եկատերինա Միխալիցինան խորհրդակցելով Հենրի Մարշի հետ փնտրել է այլընտրանքային տարբերակ և Հենրի Մարշի հետ կանգ են առել այդ տարբերակի վրա ։ Հենրի Մարշը դարձել է Հրատարակիչների 24-րդ ֆորումի պատվավոր հյուրը։
Անձնական կյանք
Ամուսնացել է սոցիալական մարդաբան Քեյթ Ֆոքսի հետ, հենց նրան է նվիրել իր առաջին գիրքը։ Առաջին ամուսնությունից ունի երեք երեխա ։
Ազատ ժամանակ զբաղվում է կահույքագործությամբ և մեղվաբուծությամբ։
Աղբյուրներ և արտաքին հղումներ
Կատեգորիա:Վիրաբույժներ Կատեգորիա:Օքսֆորդի համալսարանի շրջանավարտներ Կատեգորիա:Լոնդոնի համալսարանի շրջանավարտներ
Roll in Peace
«Roll in Peace», ամերիկացի ռեփեր Kodak Black-ի երգը, որը գրել է FlipSide Moton-ը՝ դեպի Հավայի 2 ժամյա թռիչքի ընթացքում։ Նա ենթադրել է, որ երգը հիթ կդառնա, եթե դրանում մասնակցություն ունենա ամերիկացի ռեփեր XXXTentacion-ը։ Այն ուղարկվել է rhythmic radio որպես երկրորդ սինգլ՝ 2017 թվականի նոյեմբերի 7-ի Dollaz N Dealz Entertainment-ի, Sniper Gang-ի և Atlantic Records-ի միքսթեյփի հետ համատեղ ։ Երգը գրել են արտիստները, London on da Track-ի հետ միասին, ով եղել է նաև պրոդյուսեր՝ Cubeatz-ի հետ։
Առևտրային հաջողություն
2017 թվականի սեպտեմբերի 9-ին, «Roll In Peace»-ը եղել է ամերիկյան Billboard Hot 100 հիթ-շքերթի 53-րդ հորիզոնականում ։ 2018 թվականի փետրվարի 3-ին երգը հասել է Billboard Hot 100 հիթ-շքերթի 31-րդ հորիզոնականին ։ Այն 26 շաբաթ է անցկացրել հիթ-շքերթում՝ 2018 թվականի մարտի 3-ից դուրս գալուց առաջ ։ 2018 թվականի փետրվարին երգը հավաստագրվել է պլատինե կարգավիճակում՝ ձայնագրող ընկերությունների ամերիկյան ասոցիացիայի (RIAA) կողմից՝ ԱՄՆ-ում 1.000.000 համարժեք միավոր ստանալու համար ։
Ռեմիքս
Երգի մի քանի ռեմիքսներ թողարկվել են այնպիսի արտիստների կողմից, ինչպիսիք են Migos-ը, Gucci Mane-ն, Travis Scott-ը, Remy Ma-ն և T-Pain-ը ։
Ծանոթագրություններ
Կատեգորիա:XXXTentacion-ի երգեր
ԳՈՒՄ
ԳՈՒՄ (ГУМ, Государственный универсальный магазин, մինչև 1921 թվականը կոչվել է Վերին առևտրային շարքեր), առևտրի մեծ կենտրոն, հանրախանութ Մոսկվայի կենտրոնում, որը զբաղեցնում է Մոսկվայի Չինաստան-քաղաք հատվածը և դուրս գալիս Կարմիր հրապարակ։ Շինությունը մինչև 2059 թվականը վարձակալել է ռուսական Bosco di Ciliegi ընկերությունը ։
Պատմություն
Եկատերինա II-ի հրահանգով Իտալիայից նեոդասական ճարտարապետ Ջակոմո Կվարենգին Մոսկվայի Կարմիր հրապարակի արևելյան երկայնքով նախագծել է խոշոր առևտրի կենտրոն, որը պետք է փոխարիներ 1812 թվականին Մոսկվայի հրեդից հետո Օսիպ Բովեի կողմից նախագծված նախկին Առևտրային շարքերը ։
Ռուսական հեղափոխության ժամանակ կառույցն ունեցել է 1200 խանութ։ Հեղափոխությունից հետո ԳՈՒՄ-ը ազգայնացվել է։ Նոր տնտեսական քաղաքականության ժամանակահատվածում (1921-1928) ԳՈՒՄ-ը, որպես պետական հանրախանութ, Ռուսաստանում գործել է որպես սպառողների համար մանրածախ ձեռնարկության մոդել անկախ դասից, սեռից և ազգությունից ։
ԳՈՒՄ-ը շարունակել է օգտագործվել որպես հանրախանութ մինչև 1928 թվականին Իոսիֆ Ստալինն, այն փոխակերպվել է գրասենյակային տարածքի իր առաջին հնգամյա պլանի հանձնաժողովի համար ։ 1932 թվականին Ստալինի կնոջ՝ Նադեժդա Ալիլուևա-Ստալինի ինքնասպանությունից հետո ԳՈՒՄ-ը կարճ ժամանակահատված օգտագործվել է որպես նրա մարմինը ցուցադրելու վայր ։
1953 թվականին՝ որպես հանրախանութ վերաբացումից հետո, ԳՈՒՄ-ը դարձել է ԽՍՀՄ-ի այն եզակի հանրախանութներից, որ չի ունեցել ոչ մի սպառողական ապրանքի պակաս, իսկ գնորդների հերթերը երբեմն ձգվել են Կարմիր հրապարակում ։
Խորհրդային միության փլուզումից հետո, ԳՈՒՄ-ը սկզբում մասնակիորեն, ապա ամբողջությամբ սեփականաշնորհվել է, ունեցել է տարբեր սեփականատերեր, նախքան «Պերեկրյոստոկ» սուպերմարկետների ընկերությունը ձեռք է բերել այն։ 2005 թվականի մայիսին ընկերության 50.25% բաժնեմասը վաճառվել է Bosco di Ciliegi ընկերությանը, որը պահպանել է կառույցի անվանումը, միայն Государственный (պետական) բառը փոխարինելով Главный (գլխավոր) բառով. ГУМ՝ «Գլխավոր հանրախանութ»։
Արտաքին հղումներ
Կատեգորիա:Առևտրային կառույցներ
Թիկնապահը (ֆիլմ, 2010)
«Թիկնապահը» (London Boulevard), քրեական դրամա՝ նկարահանված ըստ Քեն Բրուենի վեպի, օսկարակիր սցենարիստ Վիլյամ Մոնախանի ռեժիսորական դեբյուտային աշխատանքն է, որ պատմում է նախկին ավազակի և հայտնի կինոաստղի հարաբերությունների մասին։
Մեծ Բրիտանիայում պրիմերան կայացել է 2010 թվականի նոյեմբերի 26-ին։
Սյուժե
Իրադարձությունները ծավալվում են Լոնդոնում։ Հարի «Միտչ» Միտչելը ազատվում է բանտից, և իր նախկին համախոհ Բիլլիից հանձագործ անցյալին վերադառնալու առաջարկ է ստանում։ Նրանք շորթումով են զբաղվում, գումար կորզելով ներգաղթյալներից։ Միտչը տեղեկանում է, որ իր հին ծանոթ անտուն Ջոյը նրանց հանդիպումից հետո սպանվել էր երկու դեռահասների կողմից։ Հարին ստիպված համագործակցում է կաշառակեր ոստիկան Բեյլիի հետ, և փրկում քրոջը՝ Բրայոնին, որը մշտապես հայտնվում է քրեական խարդախությունների մեջ։
Միտչին աշխատանքի է վերցնում կինոաստղ Շառլոտան։ Աղջկան հետապնդում են լրագրողները, և նա ստիպված է մշտապես թաքնվել։ Նա դադարեցրել է նկարահանումները և գտնվում է սթրեսի մեջ։ Միտչը ստիպված համատեղում է իր քրեական գործունեությունը և աշխատանքը։ Թիկնապահը տեղեկանում է, որ Ջոնի մահվան մեջ մեղավոր է եիտասարդ, խոստումնալից ֆուտբոլիստ, որին հովանավորում է իր տերը՝ քրեական հեղինակություն Ռոբ Գրանը։ Բիլը համոզում է Միտչին կողոպտել դերասանուհու բնակարանը, բայց Միտչը հրաժարվում, ինչը դուր չի գալիս Ռոբին, նա կարծում է,որ Միտչը անվերահսկելի է։
Շառլոտան և Միտչը փախչում են լրագրողներից ամառանոց, և այնտեղ մտերմանում։ Այս ուղևորությունից հետո Ռոբը Միտչին հանդիպման է կանչում և պնդում է, որ վերջինս պետք է հնազանդվի իրեն։ Ռոբը նրան սպառնում է Շառլոտայի հետ հանդիպման լուսանկարներով, բայց Միտչը հրաժարվում է աշխատել նրա մոտ։ Միտչը խախտում է թիկնապահի պայմանագիրը։ Շառլոտան խոստանում է Միտչին, որ նա կվերադառնա կինո, և կտեղափոխվի Լոս Անջելես։ Նա խնդրում է Միտչին իրեն միանալ ԱՄՆ-ում։ Միտչը համաձայնում է, բայց նա պետք է ավարտի վերջին գործը։ Միտչը խնդրում է Բրյոնին հեռանալ երկրից, սակայն նա չի ենթարկվում, և Ռոբը նրան սպանում է։
Այն պահին, երբ Միտչը պատրաստվում է թռչել Ամերիկա, նա հանդիպում է այն երկու դեռահասներին, ովքեր սպանել էին Ջոյին։ Նրանցից մեկը՝ ֆուտբոլիստը, որին փնտրում էր Միտչը, նրան դանակի մի քանի հարված է հասցնում։
Արտադրություն
Նկարահանումները ընթացել են 2009 թվականի հունիսի 8-ից օգոստոսի 14-ը` ԱՄՆ-ում և Մեծ Բրիտանիայում։
Արտաքին հղումներ
Կատեգորիա:2010 ֆիլմեր Կատեգորիա:Ամերիկյան դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Բրիտանական դետեկտիվ ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Բրիտանական մելոդրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆիլմեր
Շոթա Ռուսթավելու հուշարձան (Թբիլիսի)
Շոթա Ռուսթավելու հուշարձան, վրացի քաղաքական գործիչ և բանաստեղծ Շոթա Ռուսթավելու հուշարձանը Թբիլիսիում։
Պատմություն
Հուշարձանը տեղադրվել է 1942 թվականին։ Գտնվում է մեծ բանաստեղծի անունը կրող պողոտայում։ Հուշարձանի նյութը քար է և մարմար ։
Ռուսթավելուն նվիրված հուշարձաններ կան նաև Մոսկվայում (1966, Մոսկվայի Վրացական հրապարակ, քանդակագործ՝ Մ. Բերդզենիշվիլի), Տաշքենդում, [[խորաքանդակ] Կիևի Շոթա Ռուսթավելու զբոսայգում]։
Հեղինակ
Քանդակագործ՝ Կոստանտին Մերաբիշվիլի
Արտաքին հղումներ
Կատեգորիա:Թբիլիսիի արձաններ
RQ-5 Hunter
IAI RQ-5 Hunter (թարգմանաբար՝ Որսորդ), հետախուզական ԱԹՍ, նախագծվել է իսրայելական Israel Aircraft Industries կազմակերպությունների կողմից, և նախատեսվել է օգտագործել ԱՄՆ բանակի կողմից։
Շահագործում
1995 թվականին ԱՄՆ բանակի առաջին ստորաբաժանումը ստացավ RQ-5 Hunter տեսակի ԱԹՍ-ներ։ 1999 թվականին այս սարքերը ակտիվորեն կիրառվել են Մակեդոնիայի Հանրապետությունից իրականացվող ՆԱՏՈ-ի գործողություններում Կոսովոյի տարածքում։ 7 ամիս տևած գործողությունների ընթացքում Hunter ԱԹՍ-ները օդում են եղել ընդհանուր առմամբ 4000 ժամ։ Հետագայում ԱԹՍ-ն օգտագործվել է նաև Իրաքում և այլ մարտական գործողություններում։ Այս ԱԹՍ-ները օգտագործվել են նաև որպես հարվածային միջոցներ, նրանց վրա ավելացնելով ռումբեր։ ԱԹՍ-ի մարտական տարբերակը ունի MQ-5A/B նշանակումը ։
2012 թվականի հոկտեմբերի դրությամբ ԱՄՆ բանակը ուներ 20 հատ MQ-5B Hunter ԱԹՍ-ներ։ ԱԹՍ-ների շահագործումից հանումը նախատեսվում էր 2013 թվականին, սակայն Northrop-ը ստացավ այս ԱԹՍ-ների սպասարկման նոր պայմանագիր , որը թույլ տվեց շարունակել կիրառել Hunter տիպի ԱԹՍ-ները 2014 թվականի ընթացքում ։
2014 թվականի մարտի 14-ին հայտարարվեց RQ-5 տեսակի ԱԹՍ-ի ոչնչացման մասին Ղրիմի ինքնապաշտպանական ուժերի կողմից հանրապետության օդային տարածքում, չնայած, որ Ռուսաստանը ժխտում է այս լուրը, ինչպես և Պենտագոնը ժխտում է այս տարածքում իրականացված թռիչքների փաստը ։
2015 թվականի դեկտեմբերի 16-ին Ֆորտ Հութում տեղի ունեցավ Hunter ԱԹՍ-ի վերջին թռիչքը ԱՄՆ բանակի կազմում։
ԱՄՆ բանակը Hunter-ի փոխարեն սկսեց օգտագործել ավելի մեծ և հզոր MQ-1C Grey Eagle ԱԹՍ-ները ։
Արտաքին հղումներ
Կատեգորիա:Անօդաչու օդանավեր Կատեգորիա:ԱՄՆ-ի անօդաչու օդանավեր Կատեգորիա:Իսրայելի անօդաչու օդանավեր
Մինչև ես կընկնեմ
Մինչև ես կընկնեմ, վեպ, որը գրվել է ամերիուհի գրող Լորեն Օլիվերի կողմից։ Նրա դեբյուտային վեպը, որը հրատարակվել է 2010 թվականին, միանգամից հայտնվել է բեստսելլերների ցանկում։ Վեպը հիմնականում կենտրոնացած է 16-17 տարեկան դեռահասների վրա։
Հերոսներ
Սամանտա Էմիլի Կինգստոն(Սեմ, Սեմյուել)- 17տարեկան, գլխավոր հերոսուհի։ Սուրբ Վալենտինի օրը ընկերուհիների հետ ավտովթարի է ենթարկվել։ Նա ողջ է մնում, սակայն ստիպված է լինում կրկին և կրկին(7անգամ) վերապրել այդ ողբերգական օրը, մինչև նա չի գիտակցում իր սխալները և չի ուղղում դրանք։
Լինդսի - Սեմի ընկերուհին,
Էլոդի - Սեմի ընկերուհին, ակնոց է կրում։ Ընկերական շրջապատի ամենահանգիստն է։
Էլլի - Սեմի ևս մեկ ընկերուհին։9-րդ դասարանում մանրանկարներով զարդարված ճենապակե կովեր էր հավաքում։
Ռոբ - Սեմի ընկերը։ Դպրոցի ամենահայտնի տղաներից մեկը։
Քենթ - Սեմի մանկության ընկերը։ Ողջ կյանքում սիրահարված է եղել Սեմին։
Ջուլիետ Սիխա - գեղեցիկ և համեստ աղջիկ։ Դառնում է Լինդսիի, Էլլիի, Էլոդիի և Սեմի ծիծաղի առարկան։ Բոլորը նրան խելագար են անվանում։ Իրենց վերաբերմունքով նրանք Ջուլիետային ինքնասպանության են դրդում։
Կատեգորիա:Վեպեր Կատեգորիա:Անգլերեն վեպեր Կատեգորիա:Էկրանավորված ամերիկյան վեպեր Կատեգորիա:Անգլերեն գրքեր Կատեգորիա:Անգլերեն գրականություն
Եգոր Ժուկով
Եգոր Սերգեյի Ժուկով (Жуков, Егор Сергеевич, ), ռուս ուսանող, քաղաքական ակտիվիստ, բլոգեր, 2019 թվականից «Էխո Մոսկվի» (Эхо Москвы) ռադիոկայանի համահաղորդավար և տեսաբան և «Նովայա Գազետա» (Новая газета) լրագրի թղթակից ։
Կենսագրություն
Եգորը ծնվել է տիեզերագնացների ջոկատի անդամ Սերգեյ Ժուկովի ընտանիքում։ Դպրոցական տարիներին դարձել է դպրոցականների հասարակագիտության օլիմպիադայի համառուսաստանյան փուլի մրցանակակիր։ 2016 թվականից նա «Քաղաքագիտություն» ծրագրով Տնտեսագիտության բարձրագույն դպրոցի (ՏԲԴ, ВШЭ, Высшая школа экономики) ուսանող է։ Լայն ճանաչում է ստացել 2019 թվականի Մոսկվայում բողոքի ակցիաների ընթացքում, ինչպես նաև դարձել Է «Մոսկովյան գործի» ամենահայտնի ֆիգուրանտը ։
2019 թվականի օգոստոսի 1-ին նա ձերբակալվել և մեղադրվել է Մոսկվայում չարտոնված հանրահավաքի ժամանակ անկարգությունների մեջ ։ 2019 թվականի դեկտեմբերի 6-ին նա դատապարտվել է երեք տարվա փորձաշրջանի։ Դատավճիռը հասարակական լայն քննարկումներ է առաջացրել  ։ Ժամկետի նվազեցմանը ուղեկցել է հասարակական լայն աջակցությունը  ։ Դատավճռի կայացումից առաջ նա կոչ է արել ստեղծել հասարակություն, որը «լցված է պատասխանատու և սիրող մարդկանցով» ՝ այդ իդեալները հակադրելով ռուսական կառավարության ավտորիտարիզմին և դրա քաղաքացիների դեհումանացմանը ։ Ռեփեր Օքսիմիրոնը միացել է Ժուկովի բազմաթիվ երկրպագուներին և նրա համար գրավի դիմաց 2 միլիոն ռուսական ռուբլի է առաջարկել ։
2019 թվականի դեկտեմբերին Եգոր Ժուկովը հայտարարել է քաղաքական կարիերա անելու մտադրության մասին ։
2017 թվականից նա ալիք է վարում ՅուԹյուբ տեսահոսթինգում ։ 2020 թվականի հուլիսի դրությամբ այն ավելի քան 200 հազար բաժանորդներ ունի։
Ծանոթագրություններ
Կատեգորիա:Ռուս քաղաքական գործիչներ Կատեգորիա:Ռուս քաղաքագետներ Կատեգորիա:Ռուս բլոգերներ Կատեգորիա:Ռուս հաղորդավարներ Կատեգորիա:Ռուս կալանավորներ և ձերբակալվածներ Կատեգորիա:Բնօրինակում անաղբյուր հոդվածներ